ACAP รูดเกือบ 11% หลังขึ้นเครื่องหมาย XB หมดสิทธิ์จองซื้อหุ้น IPO บ.ลูก
ACAP รูดเกือบ 11% หลังขึ้นเครื่องหมาย XB หมดสิทธิ์จองซื้อหุ้น IPO บ.ลูก ล่าสุด ณ เวลา 15.27 น. อยู่ที่ 3.72 บาท ลบ 0.44 บาท หรือ 10.58% สูงสุดที่ 4.06 บาท ต่ำสุดที่ 3.68 บาท ด้วยมูลค่าซื้อขาย 13.28 ล้านบาท
7 ก.พ. 2562

ผู้สื่อข่าวรายงานว่า บริษัท เอเชีย แคปปิตอล กรุ๊ป จำกัด (มหาชน) หรือ ACAP ล่าสุด ณ เวลา 15.27 น. อยู่ที่ 3.72 บาท ลบ 0.44 บาท หรือ 10.58% สูงสุดที่ 4.06 บาท ต่ำสุดที่ 3.68 บาท ด้วยมูลค่าซื้อขาย 13.28 ล้านบาท

โดยราคาหุ้น ACAP ปรับตัวลดลงอย่างหนักในวันนี้ ภายหลังจากขึ้นเครื่องหมาย XB (Excluding Other Benefits) ซึ่งนักลงทุนที่ซื้อหลักทรัพย์ในช่วงขึ้นเครื่องหมาย XB จะไม่ได้รับสิทธิประโยชน์ต่างๆ ที่บริษัทจดทะเบียนประกาศให้ ได้แก่
1) สิทธิจองซื้อหุ้นสามัญเพิ่มทุนของบริษัทที่เสนอขายต่อประชาชนทั่วไป (Public Offering)
2) สิทธิจองซื้อหุ้นบุริมสิทธิ
3) สิทธิจองซื้อหุ้นสามัญที่จัดสรรให้กับผู้ถือหุ้นบุริมสิทธิ
4) สิทธิจองซื้อหุ้น ใบสำคัญแสดงสิทธิ (Warrant) และใบแสดงสิทธิในการซื้อหุ้นเพิ่มทุนที่โอนสิทธิได้ (Transferable Subscription Rights : TSR) ของบริษัทในเครือ (Pre-emptive Right) เสนอขายหุ้นเพิ่มทุนของบริษัทย่อยหรือบริษัทร่วมให้กับผู้ถือหุ้นของบริษัท (Pre-emptive Right)
โดยก่อนหน้านี้ ACAP ได้ยื่นแบบฟอร์มการเสนอขายหุ้นเพิ่มทุนของบริษัทย่อยหรือบริษัทร่วมให้กับผู้ถือหุ้นของบริษัท (Pre-emptive Right) ชื่อบริษัทย่อยหรือบริษัทร่วมที่จัดสรรหุ้นเพิ่มทุน บริษัท โกลบอล เซอร์วิส เซ็นเตอร์ จำกัด (มหาชน) หรือ GSC ให้ผู้ถือหุ้นของบริษัทประเภทหลักทรัพย์ที่จัดสรรหุ้นสามัญ จำนวนหุ้นที่จัดสรร 90,000,000 หุ้น อัตราส่วน  12 : 1
ทั้งนี้ วันกำหนดรายชื่อผู้ถือหุ้นที่ได้รับสิทธิจองซื้อหุ้นเพิ่มทุนของบริษัทย่อยหรือบริษัทร่วม (Record date) 8 ก.พ. 2562 วันที่ไม่ได้รับสิทธิประโยชน์อื่นๆ (XB) 7 ก.พ. 2562
โดย GSC เป็นผู้นำด้านการดำเนินธุรกิจศูนย์บริการข้อมูล และธุรกิจติดตามทวงถามหนี้ เตรียมเสนอขายหุ้นสามัญเพิ่มทุนให้แก่ประชาชนเป็นครั้งแรก (IPO) จำนวน 90  ล้านหุ้น มูลค่าที่ตราไว้ (พาร์) 0.50 บาทต่อหุ้น คิดเป็นร้อยละ 36 ของจำนวนหุ้นสามัญที่ออกและชำระแล้วทั้งหมดภายหลังการเสนอขายหุ้นสามัญเพิ่มทุน ล่าสุด สำนักงาน ก.ล.ต. ได้อนุมัติเสนอขายหุ้นที่ออกใหม่ต่อประชาชนเป็นที่เรียบร้อยแล้ว และคาดเข้าซื้อขายในตลาดหลักทรัพย์ mai ในช่วงต้นปี 2562